SARL-NUUS - SONDAG 27 MAART 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om (08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'ARMT' en volg die skakels soos aangedui. Let asseblief op: Vir oudio 
via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik. 


STIL SLEUTELS 


Dit is met leedwese dat aangekondig moet word dat die sleutels van twee radioa- 
mateurs stil geraak het. Hulle is: 


John Du Plessis, ZS6AGGO, in November verlede jaar. Hy laat sy vrou, Maureen 
agter. 


Die tweede is Tony Marron, ZR2AT, van Graaff-Reinet op 19 Maart 2011 wat 
sy eggenote Marie agterlaat. 

Ons innige meegevoel aan hul familie en vriende. 

(POUSE) 

In die nuus vandag; 


TYDVERDEELDE VEELVULDIGE TOEGANG (TVVT) DIE VOLGENDE 
IN AMATEURRADIO? 


PROGRAMMERING IN WINDOWS, KURSUS IN GAUTENG 
RTA BESOEK KAAPSTAD 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


TYDVERDEELDE VEELVULDIGE TOEGANG (TVVT) DIE VOLGENDE 
IN AMATEURRADIO? 


Tydverdeelde Veelvuldige Toegang is 'n kanaaltoegangsmetode vir deelmedium- 
netwerke. Dit laat verskeie verbruikers toe om dieselfde frekwensiekanaal te 
gebruik deur die sein in verskillende tydgleuwe te verdeel. Die gebruikers sein 
beurtelings kort op mekaar en elkeen gebruik sy eie tydgleuf. Dit laat verskeie 
stasies toe om dieselfde frekwensie te deel. 


Op Vrydag 15 Maart, het die ARRL `n Petisie vir Reëlmaking en `n Versoek vir 
Tydelike Kwytskelding ingedien om die gebruik van uitsendings in `n enkeltyd- 
gleuf, Tydverdeelde Veelvuldige Toegang te magtig in die amateurbande in en bo 


50 MHz, waar ookal veelvuldige tydgleuftoegang gemagtig is. Die ARRL- wat sy 
petisie “Baie nou in trefwydte” noem - wil die gebruik van en eksperimentering 
deur radioamateurs met bestaande, doeltreffende smalbandspektrum, digitale 
stem- en datategnologie moontlik maak. “Sulke tegnologie is nou in gereelde en 
toenemende gebruik in die private landmobiele radiodienste, maar sy gebruik in 
die amateurradiodiens is nou blykbaar onbedoeld deur twee spesifieke reëls van 
die Kommissie uitgesluit.” 


Radioamateurs gebruik tans `n Motorola smalband (12,5 kHz) digitale land- 
mobiele stelsel- kommersieel bemark as MotoTRBO en hulle wil dit wettig maak. 


Die gebruik van TVVT digitale uitsendings in sekere frekwensiebande in die 
amateurdiens is aan die toeneem, het die ARRL aangedui. Daar is verskeie 
smalband UHF-herhalerfasiliteite wat tans werk met veelvuldige gleuf TVVT- 
senders en 'n enkelgleuf TVV'T-handdraag, digitale sendontvangers hoofsaaklik 
in die 70 cm band. Hierdie stelsels is veral in die westelike deel van die Verenigde 
State van Amerika geinstalleer en in New York se stadsgebied en ook in verskeie 
mid-westerse state. 


Die SARL is tans besig om die ARRIL-inisiatief met betrekking tot die Suid- 
Afrikaanse radioregulasies te bestudeer. 


Ons nooi u uit om u kommentaar en insette te stuur aan: artoday@sarl.org.za. 


AMATEURRADIO VANDAG: VERANDERINGS IN FREKWENSIE EN TY- 
DGLEUF 


Van vandag af verander die frekwensie van Amateurradio Vandag se uitsending 
in die 16 meter-band na 17 750 kHz. Maandae se heruitsending verander na 'n 
vroeër tydgleuf van 22:00 na 18:30 (SAT) op `n frekwensie van 3 230 kHz op `n 
ongerigte antenna. 


Ons nooi u om ontvangsverslae te stuur aan: artoday@sarl.org.za. Vir n 
volledige lys van uitsendingstye en herleidings, besoek www.sarl.org.za en kies 
Amateur Radio Today op die spyskaart aan die linkerkant. 


PROGRAMMERING IN WINDOWS, KURSUS OP 18 JUNIE IN GAUTENG 
AANGEBIED 


Die “Leer om in Windows te Programmeer”-kursus word op Saterdag 18 Junie 
by die Nasionale Amateurradiosentrum aangebied. Besprekings kan nou gemaak 
word. Besonderhede is beskikbaar op www.sarl.org.za en kies dan RTA. 


Die kursus is verlede naweek suksesvol in Kaapstad aangebied. Luister na wat 
die afgevaardigdes te sê het op die RTA-bladsye op die SARL-webtuiste. 


RTA BESOEK KAAPSTAD EERSTE 

Die eerste aanbieding in die programreeks Radiotegnologie-in-Aksie vir 2011 sal 
op 7 Mei in die Bellville-kampus van die Kaapse Skiereiland Universiteit van 
Tegnologie aangebied word. Programbesonderhede sal later in die week op die 
webtuiste beskikbaar wees. 


SA AMSAT STEL DIE RUIMTESIMPOSIUM UIT 


SA AMSAT het die Ruimtesimposium wat oorspronklik vir 2 April beplan was 
tot `n later datum uitgestel. Skoolvakansies in Gauteng en te veel ander ama- 
teurverwante aktiwiteite gedurende dieselfde tyd blyk van die redes te wees vir 
die lae registrasiesyfers. `n Nuwe datum sal binnekort aangekondig word. 


SARL-LEDETAL NOU 1 519 


Die ledetal van die SARL het verlede week tot 1 519 toegeneem. Ons verwelkom 
die volgende nuwe lede en wens hulle n lang en wederkerige voordelige verbin- 
tenis met die SARL toe. 


Abel Van Den Heever, ZRGEBL Hendrik Swanepoel, ZR6HSW Gideon de 
Swardt, ZSL1008 Chris du Plessis, ZS2M Adrian Lamond, ZR6ADR Ben van 
der Merwe, ZR1AHB 


KOMPETISIENUUS 


Die tweede 80 m klubkompetisie van die SARL sal op Woensdagaand 30 Maart 
2011 vanaf 17:30 tot 18:30 UTC plaasvind. Hierdie kompetisie is vir digitale 
werking met PSK en RTD. 


Wil u uitgaan en n veldstasie oprig? Wel, op Saterdag 2 April kan u deelneem 
aan die eerste skof van die kompetisie “Rapid Deployment Amateur Radio of 
RaDAR”. Die kompetisie duur van 12:00 tot 18:00 UTC met aktiwiteit op alle 
amateurbande insluitende kruisbandkontakte via amateursatelliete. Kontakte 
via aardgebonde herhalers is ontoelaatbaar. Alle amateurmodusse mag gebruik 
word. 


Die reëls vir beide kompetisies is in die SARL se kompetisiehandboek beskik- 
baar. 


Uitslae. 


SARL se Maart JD-pretwedloop. Nege logs en een kontrolelog is vir hierdie 
kompetisie, wat op Saterdag 12 Maart gehou is, ontvang. Vier van die logs is 
van JDs ontvang en die res van nie-JDs. 


1ste Pam Momberg, ZS6PAM, 87 punte 2de Melinda Mynhardt, ZU6MM, 61 
punte 3de Dawn Snyders, ZSSME, 58 punte dde Colette Rundle, ZS2CR, 39 
punte 5de Wessie Wessels, ZS2A, 35 punte 6de Gideon Jannasch, ZS6GJA, 27 
punte 7de Bloemfontein RAC, ZS4BFEN, 26 punte 8ste Shane Daniel, ZS4TW, 
24 punte 9de Nigel Burgess, ZR6ONGB, 19 punte 10de Denis Wheeler, ZR6DNS, 
12 punte 


Kontrolelog, Derek Stuart, 7S2J, 14 punte en die wenner van die gelukkige 
trekking is Dawn Snyders, ZS6ME. 


Korreksie in die SARL Hamnetkompetisie. In verlede Sondag se bulletin is 
een van die roepseine in die kategorie van Enkeloperateur, Basisstasie, ver- 


keerd aangegee. In die 8ste plek met 780 punte is Judy Pretorius, ZS6JDY, 
nie ZS6JDV nie. 


Die uitslag van die SARL se digitale kompetisie wat verlede Sondag aangekondig 
is, het verander weens n logstaat wat verlore geraak het. Die regte uitslag is as 
volg: Iste ZS6A, Pierre van Deventer 494 punte 2nde ZS6JR, Daniel Hubbard 
450 punte 3de ZS6GRL, Geoff Levey 443 punte 


SARL Nasionale Velddag, aangename verrassing. Die wenner van die gelukkige 
trekking in hierdie kompetisie is Centurion ARK, ZS6CEN. 


HEF VOORTPLANTINGSVOORSPELLING 


Hannes Coetzee, ZSGBZP, rapporteer dat die sonaktiwiteitsvlak middelmatig 
is. Groot sonvlek 1 176 wat in die Suidelike halfrond geleë is, het `n lae vlak 
M-klas fakkel gedurende die week opgelewer en daar is steeds `n kans vir verdere 
fakkels gedurende die week. Laasweek is nuwe sonvlekke 1 177 en 1 179 in die 
Noordelike halfrond genommer en 1 178 in die Suidelike halfrond. Sonvlekke 
1 178 en 1 179 besit tans nie die vermoë om sonfakkels te genereer nie. Die 
effektiewe sonvlektelling sal vandeesweek na verwagting ongeveer 60 wees. 


15 m is die beste keuse vir DX gevolg deur 20 m. Met die verhoogde sonaktiwiteit 
sal 10 m eerste oopmaak met die laer bande wat later gedurende die dag sal volg. 
Smiddae en tot na die son gesak het gaan die toestande na Indië goed wees. 
Smiddae gaan toestande eers op 15 m en dan later op 20 m na Europa toe goed 
wees. Kontakte met Australië is na sonsondergang op 20 m moontlik. Kontakte 
met die VSA is gedurende die aand moontlik. 15 en 20 m-openinge na Brasilië 
en Suid-Amerika is smiddae moontlik. Met die goeie 15 en 20 m-openinge gaan 
17 m vol verrassings wees. 


30 m kan vir die digitale en gelykgolfentoesiaste baie lonend wees met openinge 
na verskeie dele van die wêreld. 


Plaaslik is 40 m die beste keuse met 20 en 30 m wat goeie kontakte oor die 
langer afstande kan oplewer. 80 m is op sy beste vroeg soggens en laat smiddae 
en ook oor korter afstande. 


Saans is 80 m die beste keuse. 


Besoek gerus www.spaceweather.co.za vir meer inligting. 
DAGBOEK VAN GEBEURE 


30 Maart 'Tweede SARL 80 m klubkompetisie, PSK en RTD, 17:30-18:30 UTC. 
2 April RaDAR-kompetisie 12:0 18:0 UTC. 15-16 April SARL Nasionale Kon- 
vensie te Vaal Universiteit vir Tegnologie. 7 Mei RTA in Kaapstad. 18 Junie 
Programmeringskursus in Windows in Gauteng, bespreek by www.sarl.org.za. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te stuur. Stuur dit - indien moontlik - in 
beide Engels en Afrikaans, na www.sarl.org.za/newsinbox.asp, nie later as die 
Donderdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 750 kHz. Daar is ook `n potgooi-uitsending 
waarna geluister kan word. Vir oudiostrome en Echolink deur ZS6FGS, besoek 
www.sarl.org.za, klik op 'ARMI en volg die skakels. `n Heruitsending vind 
Maandagaande om 18:30 SAT op 3 230 kHz plaas. Sentech borg die uitsendings 
op die nie-amateurfrekwensies. 


U het geluister na `n bulletin die Suid-Afrikaanse Radioliga wat deur George, 
ZSONE, saamgestel is. 


Dankie dat u saamgeluister het, 73. 


/EX 


Message Ends 
To edit or remove your entry from this mailing list go to www.sarl.org.za/members/admin/maildat.asp. 


